CELEX: 32020R1204
Language: fi
Date: 2020-06-09 00:00:00
Title: Komission delegoitu asetus (EU) 2020/1204, annettu 9 päivänä kesäkuuta 2020, Euroopan parlamentin ja neuvoston asetuksen (EU) 2019/1021 liitteen I muuttamisesta siltä osin kuin on kyse dikofolia koskevasta merkinnästä (ETA:n kannalta merkityksellinen teksti)

18.8.2020   
               
               
                  FI
               
               
                  Euroopan unionin virallinen lehti
               
               
                  L 270/4
               
            
         KOMISSION DELEGOITU ASETUS (EU) 2020/1204,
         annettu 9 päivänä kesäkuuta 2020,
         Euroopan parlamentin ja neuvoston asetuksen (EU) 2019/1021 liitteen I muuttamisesta siltä osin kuin on kyse dikofolia koskevasta merkinnästä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon pysyvistä orgaanisista yhdisteistä 20 päivänä kesäkuuta 2019 annetun Euroopan parlamentin ja neuvoston asetuksen (EU) 2019/1021 (1) ja erityisesti sen 15 artiklan 1 kohdan,
         sekä katsoo seuraavaa:
         
                     (1)
                  
                  
                     Asetuksella (EU) 2019/1021 pannaan täytäntöön unionin sitoumukset, jotka johtuvat pysyviä orgaanisia yhdisteitä koskevasta Tukholman yleissopimuksesta (2), jäljempänä ’yleissopimus’, ja valtiosta toiseen tapahtuvaa ilman epäpuhtauksien kaukokulkeutumista koskevaan vuoden 1979 yleissopimukseen liittyvästä pysyviä orgaanisia yhdisteitä koskevasta pöytäkirjasta (3), jäljempänä ’pöytäkirja’.
                  
               
                     (2)
                  
                  
                     Yleissopimuksen liitteessä A (Tuotannon ja käytön lopetus) luetellaan kemikaalit, joiden tuotanto, käyttö, tuonti ja vienti yleissopimuksen kunkin osapuolen on kiellettävä ja/tai joiden suhteen on toteutettava tarvittavat oikeudelliset ja hallinnolliset toimenpiteet niiden tuotannon, käytön, tuonnin ja viennin lopettamiseksi.
                  
               
                     (3)
                  
                  
                     Yleissopimuksen osapuolten konferenssi päätti yleissopimuksen 8 artiklan 9 kohdan mukaisesti yhdeksännessä kokouksessaan yleissopimuksen liitteen A muuttamisesta dikofolin sisällyttämiseksi kyseiseen liitteeseen ilman vapautuksia.
                  
               
                     (4)
                  
                  
                     Asetuksen (EU) 2019/1021 liitteessä I olevaa A osaa, joka sisältää luettelon yleissopimuksessa ja pöytäkirjassa luetelluista aineista sekä ainoastaan yleissopimuksessa luetelluista aineista, olisi sen vuoksi muutettava siten, että siihen lisätään dikofoli.
                  
               
                     (5)
                  
                  
                     Sen vuoksi asetusta (EU) 2019/1021 olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) 2019/1021 liite I tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä kesäkuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 169, 25.6.2019, s. 45.
         
            (2)  EUVL L 209, 31.7.2006, s. 3.
         
            (3)  EUVL L 81, 19.3.2004, s. 37.
      
      
         
            LIITE
            Lisätään asetuksen (EU) 2019/1021 liitteessä I olevaan A osaan merkintä seuraavasti:
            
                        Aine
                     
                     
                        CAS-numero
                     
                     
                        EY-numero
                     
                     
                        Yksittäinen vapautus: käyttö välituotteena tai muu määritetty käyttö
                     
                  
                        ”Dikofoli
                     
                     
                        115-32-2
                     
                     
                        204-082-0
                     
                     
                        –”